Derheqê aktîvîstê kurdî Mustafa Çelîkî de Hamburg de 'PKK'yî ra dewa amebî akerdene. Roniştişê dewa Mehkemeya Heremî ya Berze ya Hamburgî de  dewam kerd. Seba Mustafa Çelîkî cezaya zîndanî ya 2 serran û 8 mengan ameye waştene.
Mehkeme red kerd ke pisporê huqûqî Norman Paech qisey bikero. Pawitişê dozgerîya mehkeme de derheqê PKKyî de reyna vatişê sey 'rêxistina terorî'  xebitnayî. Dozgerî meşrutîyetê gerîlayan nêşinasna.
Netîceya dewa de bi îdîaya ke Mustafa Çelîk têkilîya xo ya bi PKK dewam kerde ci rê cezaya zîndanî ya 2 serran û 8 mengan dîyaye.
Mustafa Çelîko ke nêweşo giran o, tebaxa 2016î de Celle de  seba ci cezaya 2 serran û 6 mengan amebî waştene.
Roniştişê Mustafa Çelîk 14ê êlule de saete 10:30 de do dewam bikero. Eşkera nîyo ke Mustafa Çelîk û avûkatê ci do pawitiş bikerê yan nê.
